b'\n_START_ARTICLE_\nRichard Doll\n_START_PARAGRAPH_\nRi\xc4\x8dardas Dolas (angl. Ser William Richard Shaboe Doll, g. 1912 Spalio 28 \xe2\x80\x93 m. 2005 liepos 24) \xe2\x80\x93 brit\xc5\xb3 epidemiologas, fiziologas, pirmasis nustat\xc4\x99s r\xc5\xabkymo ir plau\xc4\x8di\xc5\xb3 v\xc4\x97\xc5\xbeio ry\xc5\xa1\xc4\xaf._NEWLINE_Ri\xc4\x8dardas Dolas kartu su Ernstu Vinderiu (Ernst Wynder) ir Evarstsu Grehemu (Evarts Graham), pirmasis \xc4\xafrod\xc4\x97 ry\xc5\xa1\xc4\xaf, kad r\xc5\xabkant padid\xc4\x97ja rizika susirgti plau\xc4\x8di\xc5\xb3 v\xc4\x97\xc5\xbeiu bei \xc5\xa1irdies lygomis. Jis taip pat buvo pionierius tirianti radiacijos ir leukemijos ry\xc5\xa1\xc4\xaf, asbesto ir plau\xc4\x8di\xc5\xb3 v\xc4\x97\xc5\xbeio, alkoholio ir kr\xc5\xabties v\xc4\x97\xc5\xbeio.\n_START_SECTION_\nBiografija\n_START_PARAGRAPH_\nGim\xc4\x97 Hamptone pasiturin\xc4\x8dioje \xc5\xa1eimoje, t\xc4\x97vas daktaras. Mok\xc4\x97si Vestminsterio mokykloje. Prie\xc5\xa1indamasis t\xc4\x97v\xc5\xb3 valiai pasirinko studijuoti matematika Trejyb\xc4\x97s koled\xc5\xbee (Trinity College), o ne medicin\xc4\x85, ta\xc4\x8diau d\xc4\x97l g\xc4\x97rimo negavo stipendijos nei\xc5\xa1laik\xc4\x99s matematikos egzamino. V\xc4\x97liau pasirinko medicinos studijas \xc5\xa0v. Tomo ligonin\xc4\x97je, kurias baig\xc4\x97 1937. Dolas aktyviai \xc4\xafsitrauk\xc4\x97 \xc4\xaf Socialist\xc5\xb3 medicinos asocijacijos (Socialist Medical Association) darb\xc4\x85, kur pad\xc4\x97jo kurti pokario Jungtin\xc4\x97s Karalyst\xc4\x97s valstybin\xc4\x99 sveikatos apsaugos sistem\xc4\x85. V\xc4\x97liau \xc4\xafsidarbino Karali\xc5\xa1kame fizik\xc5\xb3 koled\xc5\xbee (Royal College of Physicians), o kilus antram pasauliniam karui ilg\xc4\x85 laik\xc4\x85 tarnavo Karali\xc5\xa1kame armijos medicinos korpuse kaip medicinos specialistas._NEWLINE_Po karo apie 10 met\xc5\xb3 u\xc5\xbesi\xc4\x97m\xc4\x97 v\xc4\x97\xc5\xbeio epidemiologijos tyrimais. Be v\xc4\x97\xc5\xbeio tyr\xc4\x97 radiacijos ir leukemijos ry\xc5\xa1\xc4\xaf, ir kt. ligas. 1969 persik\xc4\x97l\xc4\x97 \xc4\xaf Oksfordo universitet\xc4\x85, tapo medicinos profesoriumi. Buvo vienas i\xc5\xa1 Gryno koled\xc5\xbeo (Green College) \xc4\xafk\xc5\xabrimo iniciatori\xc5\xb3. Koled\xc5\xbeas buvo skirtas tik medicinai, i\xc5\xa1 kurio atsistatydino 1983._NEWLINE_Dolas taip pat pad\xc4\x97jo suprasti D. Britanijos Nacionaliniai kraujo tarnybai, kad donorams nereikia mok\xc4\x97ti u\xc5\xbe krauj\xc4\x85. 1971 tapo D. Britanijos riteriu, 1996 \xe2\x80\x93 Garb\xc4\x97s bendra\xc5\xbeygiu. Buvo D. Britanijos karali\xc5\xa1kos moksl\xc5\xb3 akademijos nariu. Dolas buvo apdovanotas tarptautiniu Saudo Arabijos karaliaus Faisalo prizu u\xc5\xbe medicininius tyrimus r\xc5\xabkymo sukelt\xc5\xb3 lig\xc5\xb3 srityje. Jam buvo \xc4\xafteiktas Niujorko prezidentinis apdovanojimas, buvo suteikti trylikos \xc4\xafvairi\xc5\xb3 universitet\xc5\xb3 garb\xc4\x97s mokslo laipsniai. Mir\xc4\x97 2005 liepos 24 d. D\xc5\xbeono Radklifo ligonin\xc4\x97je, Oksforde.'